[{"text_idx": "#000001", "text": "Mae\u2019r Antur wedi derbyn cyllid gan y Gronfa Gofal Integredig i gynnal prosiect sy\u2019n hybu iechyd a lles."}, {"text_idx": "#000002", "text": "Mae \u2018Anturio Ymlaen\u2019 yn brosiect fydd yn trawsnewid cyfleodd iechyd a lles corfforol a meddyliol oedolion ag anableddau dysgu, drwy gynllunio a threfnu gweithgareddau newydd a phwrpasol gwahanol fyddai\u2019n apelio at ystod eang o unigolion, a\u2019u hannog i gymryd rhan a mwynhau."}, {"text_idx": "#000003", "text": "Mae hyn yn galluogi oedolion ag anableddau dysgu, gan gynnwys oedolion hy\u0302n, i gynyddu ffitrwydd, llesiant, ymgysylltiad gydag eraill ac hapusrwydd \u2013 er mwyn lleihau problemau iechyd yn yr hir-dymor."}, {"text_idx": "#000004", "text": "Mentro \u2013 teithiau cerdded, pe\u0302l droed cerdded a chyfleoedd hamdden newydd megis teithiau tywys, pysgota a thripiau lleol\nBeicio \u2013 teithiau beicio yn yr awyr agored efo beiciau addasedig\nCoginio \u2013 dysgu am fwyta a choginio yn iach, tyfu bwyd, picnic a chiniawau i gleientiaid newydd\nCanw\u0302io a hwylio \u2013 cefnogi unigolion roi cynnig ar bethau gwahanol a chymryd risg\nYmlacio \u2013 ymwybyddiaeth ofalgar, yoga, edrych ar o\u0302l iechyd meddwl\nTrwsio ac ail-ddefnyddio \u2013 gwaith coed a gwaith llaw yn ein gweithdy yn y Warws Werdd, a gwaith celf a chrefft yn y Sgubor Fach yn Waunfawr\nCanu a dawnsio a sgiliau cymdeithasol \u2013 datblygu cyfleoedd creadigol, gan gydweithio efo Gefail yr Ynys Caernarfon, mentoriaid megis Annette Bryn Parri a mynychu digwyddiadau megis yr Eisteddfod Genedlaethol."}]